open-index/open-wikipedia-markdown huggingface dataset:
Dielnický potok (prítok Hruštínky)

**Dielnický potok** je vodný tok v Podbeskydskej vrchovine a Oravskej kotline na území okresu Námestovo. Je to ľavostranný prítok Hruštínky v povodí Oravy, má dĺžku približne 4 km a je tokom V. rádu.

## Priebeh toku
Potok pramení na juhu strednej časti Podbeskydskej vrchoviny, na východných svahoch vrchu Galanky (), v nadmorskej výške približne  Od prameňa v lesnom poraste pod horským hrebeňom tečie juhovýchodným smerom. Preteká zalesnenou dolinou a priberá pravostranný prítok spod sedla Kaňova jama. V strednej časti prechádza z Podbeskydskej vrchoviny do Oravskej kotliny a jej časti Hruštínske podolie a už v oblasti s nesúvislým porastom prijíma malý pravostranný prítok. Stáča sa na východ a oblasťou Laz a Dielnice pokračuje podhorskými lúkami, južne od osady Vaňovka. Priberá ľavostranný prítok z tejto lokality a následne aj menší pravostranný potok z Dielníc. S nesúvislým porastom vedie popod návršie Hruštín () okrajom rovnomennej obce a onedlho, v nadmorskej výške približne  ústí ľavostranne do Hruštínky, prítoku Bielej Oravy v povodí Oravy. Potok tak patrí do širšieho povodia rieky Váh. 

Dielnický potok pramení a až na krátky úsek v ústi preteká hranicou katastrálnych území obcí Babín a Hruštín v okrese Námestovo v Žilinskom kraji.

## Referencie

## Pozri aj
* Zoznam vodných tokov v povodí Oravy
* Podbeskydská vrchovina
* Oravská kotlina, Hruštínske podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podbeskydskej vrchovine
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Námestovo
Kategória:Babín
Kategória:Hruštín
Liga majstrov žien UEFA 2012/2013

**Liga majstrov žien UEFA 2012/2013** bol 12. ročníkom Ligy majsteriek. Finálový zápas sa konal 23. mája 2013 v Londýne na štadióne Stamford Bridge.
[náhľad|Finále sa konalo na štadióne [Stamford Bridge]]

## Priradenie asociačných tímov
Počet miest z každej krajiny bol určený na základe UEFA koeficientu žien. 

## Harmonogram

## Kvalifikačné kolo

### Skupina 1

### Skupina 2

### Skupina 3

### Skupina 4

### Skupina 5

### Skupina 6

### Skupina 7

### Skupina 8

Zdroj.

### Tabuľka tímov na druhých miestach
Dva najlepšie tímy umiestené na druhých miestach skupín sa kvalifikovali do šestnásťfinále. Zápasy proti tímom na štvrtom mieste sa nezarátavali do tejto tabuľky. Tabuľka je usporiadaná podľa pravidiel:

# Vyšší počet bodov
# Väčší rozdiel v počet skórovaných a inkasovaných gólov
# Vyšší počet skórovaných gólov
# Vyšší klubový koeficient
# Fair play správanie vo zápasoch skupinovej fázy

## Vyraďovacia fáza

### Šestnásťfinále

### Osemfinále

### Štvrťfinále

### Semifinále

Zdroj.

### Finále

## Referencie

## Iné projekty

## Zdroj

Kategória:Liga majstrov žien UEFA
Xenotím-(Gd)

**Xenotím-(Gd)** (symbol Xtm-Gd) je minerál zo skupiny xenotímu, kryštalizujúci v tetragonálnej sústave. Je to Gd analóg xenotímu-(Y) a xenotímu-(Yb) a tiež dimorfný analóg monazitu-(Gd). Jeho ideálny chemický vzorec je GdPO4. Tento minerál tvorí iba drobné alotriomorfné domény o rozmeroch približne ≤20 μm, väčšinou však menej ako 10 μm lokalizovaných vo väčších kryštáloch a agregátoch Gd-bohatého xenotímu-(Y). Schválený bol komisiou IMA v roku 2023

Prevaha chemického prvku gadolínia v prírodných mineráloch je extrémne zriedkavá a bola potvrdená iba u troch, z celkového počtu vyše 6100 minerálov vyskytujúcich sa v prírode: lepersonnit-(Gd) z uránového ložiska Shinkolobwe, Konžská demokratická republika a u dvoch vzácnych fosfátoch, monazit-(Gd) a xenotím-(Gd) zo Slovenska. Typovou lokalitou oboch fosfátových minerálov sú Prakovce - Zimná voda, okres Gelnica, Košický kraj. Miesto nálezu sa nachádza v blízkosti hlavného hrebeňa Slovenského rudohoria, približne 5,6 km južne od mesta Prakovce, asi 600 m severozápadne od kóty Tri studne a asi 400 m severozápadne od kóty Trohánka v nadmorskej výške približne 950 m. n.m. (GPS: 48.767°N 20.913°E). Xenotím-(Gd) bol identifikovaný v hydrotermálnej kremennej žile (Západná žila) s U-REE-Au mineralizáciou v spodnopaleozoických fylitoch a metakvarcitoch tektonickej jednotky gemerika. Mineralizácia je vyvinutá v kontaktnej aureole permského vzácnoprvkového granitu Humel. Sprievodné minerály sú arzenopyrit, bizmut, bizmutinit, brannerit, chlorit, kobaltit, fluorapatit, galenit, gersdorffit, glaukodot, zlato, hingganit-(Y), kobellit, pyrit, kremeň, molybdenit, monazit-(Ce), monazit-(Nd), monazit-(Sm), monazit-(Gd), muskovit, rutil, antimonit, tetrahedrit-(Fe), tintinait, turmalín, uraninit a xenotím-(Y). Okrem primárnych hydrotermálnych minerálov je v oxidačnej zóne identifikovaná aj pestrá asociácia nízkoteplotných (supergénnych) minerálov U-As-Fe-Pb-Sb-Bi (arzéniosiderit, goethit, farmakosiderit–báriofarmakosiderit, philipsbornit–segnitit, skorodit, kahlerit, nováčekit, threadgoldit, vzácne arzénuranospathit, autunit, čistiakovait a fosfuranylit). Táto paragenéza predstavuje typickú stabilnú asociáciu v povrchových podmienkach oxidačnej zóny uránových ložísk.
náhľad|300x300bod|BSE fotografia a RTG kompozičná mapa distribúcie chemickým prvkov (Gd, Y a P) v kryštáli xenotímu-(Y), ktorý presekáva žilka mladšieho xenotímu-(Gd).
Perigranitická mineralizácia je pravdepodobne produktom hydrotermálnej remobilizácie prvkov REE, U a Au z okolitých metamorfovaných hornín. Mobilita prvkov bola indukovaná teplom z intrúzie permského granitu. Zriedkavé obohatenie o Gd nastalo za veľmi špecifických geochemických podmienok priestorovo lokalizovanej frakcionácie prvkov REE v takmer uzatvorenom (izochemickom) systéme.

## Referencie

## Pozri aj
* Zoznam minerálov

## Iné projekty

## Externé odkazy
* Xenotím-(Gd) na www.mindat.org
* článok v Denníku N o objave vzácnych Gd fosfátov na Slovensku

Kategória:Fosfáty
Kategória:Minerály s typovou lokalitou na Slovensku
Kategória:Minerály opísané zo Slovenska
Javorieit

**Javorieit** (symbol Jav) je minerál kryštalizujúci v rombickej sústave. Jeho ideálny chemický vzorec je KFeCl3.Tento minerál je izoštruktúrny s chlorokalcitom (KCaCl3), je extrémne hygroskopický a za prítomnosti vzduchu ľahko oxidovateľný. Javorieit tvorí iba drobné alotriomorfné zelené zrná o maximálnych rozmeroch 15 μm, ktoré sa pri teplote 320 až 338°C tavia. Bol objavený spolu s vegrandisitom v soľných taveninách v kremenných žilách na Au porfýrovom ložisku Biely vrch pri Detve. Minerálne inklúzie v soľných taveninách koexistujú s plynnými inklúziami, ktoré sú na danom ložisku dominantné. Ostatné sprievodné minerály identifikované pomocou FIB-EDS, FIB-EBSD a mikrotermometrickým štúdiom plynno-kvapalných uzavrenín sú zastúpené soľnými minerálmi ako je halit, chlorokalcit, rinnerit, vegrandisit a hibbingit. Minoritné fázy predstavuje fluorit, scheelit/powellit, a bližšie neidentifikované Ba-Zn-Pb chloridy. Veľmi zriedkavé minerálne inklúzie v soľných taveninách sú magnetit, draselný živec, pyroxén a chalkopyrit.

## Referencie

Kategória:Chloridy
Kategória:Minerály s typovou lokalitou na Slovensku
Kategória:Minerály opísané zo Slovenska
Šimon Adamov

**Šimon Adamov** (* 18. november 2004, Martin) je slovenský biatlonista a bežkár, ktorý reprezentuje Slovensko na Zimných olympijských hrách v Miláne a Cortine 2026. Na Svetovom pohári v biatlone debutoval v roku 2024.

Adamov vyrastal v obci Nižná Boca pod Vysokými Tatrami, na lyžiach stál odmalička a k športu sa dostal vo veľmi mladom veku. V mládežníckych kategóriách začal pretekať za klub TJ Tatran Hybe. Jeho otec Michal Adamov je aj jeho trénerom.

Na pretekoch juniorského IBU Cupu 2023 v Pokljuke vo vytrvalostných pretekoch na 15 km skončil na štvrtom mieste.

Na Zimných olympijských hrách 2026 debutoval v zmiešanej štafete 4x6 km s Jakubom Borguľom, Paulínou Bátovskou Fialkovou a Anastasiou Kuzminovou, kde obsadili s časom 1:09:06,5, 11 dobíjaniami a bez nutnosti absolvovať trestné kolo a 19. miesto. V individuálnych vytrvalostných pretekoch na 20 km mužov  obsadil 82. miesto so sedmimi trestnými minútami.

## Referencie

## Externé odkazy
* Šimon Adamov na stránke Medzinárodnej lyžiarskej federácie 
* Šimon Adamov na stránke Medzinárodnej biatlonovej únie 
* Šimon Adamov na stránke SOŠV

Kategória:Osobnosti z Martina
Kategória:Slovenskí biatlonisti
Kategória:Slovenskí olympionici
Kategória:Biatlonisti na Zimných olympijských hrách 2026
Hlinícky potok (prítok Hrona)

**Hlinícky potok** je potok v regióne Stredné Pohronie, na území obcí Hliník nad Hronom a Bzenica v okrese Žiar nad Hronom v Banskobystrickom kraji. Nachádza sa v geomorfologickom celku Štiavnické vrchy a ústi do Hrona. Má dĺžku  a je tokom III. rádu. 
## Prameň
Hlinícky potok pramení v  v západnej časti územia obce Hliník nad Hronom, v poľnohospodárskom extraviláne na poli Do jarku, v okrese Žiar nad Hronom v Banskobystrickom kraji. 

## Opis toku
Hlinícky potok tečie od prameňa cez poľnohospodársky extravilán územím obce Hliník nad Hronom západným smerom, v  vteká na obecnú hranicu medzi obcami Hliník nad Hronom a Bzenica, tečie po obecnej hranici až do svojho ústia, pravým brehom obteká pole Štepnica, mení smer na severozápad, v  podteká cestu I. triedy 65, tečie v napriamenom kanalizovanom koryte po západnom okraji intravilánu obtekajúc priemyselný areál, v  podteká Železničnú trať Nové Zámky - Zvolen a rýchlostnú cestu R1,  v  na obecnej hranici v poľnohospodárskom extraviláne ústi do Hrona ako jeho ľavostranný prítok. Hron ďalej ústi do Dunaja. 
Hlinícky potok patrí do okresu Žiar nad Hronom v Banskobystrickom kraji. Pramení a preteká na území obce Hliník nad Hronom, tečie a ústi do Hrona na obecnej hranici medzi obcami Hliník nad Hronom a Bzenica. Nachádza sa v geomorfologickom celku Štiavnické vrchy v geomorfologickom podcelku Hodrušská hornatina. Hlinícky potok nemá prítok. Kratší úsek vodného toku pri prameni leží v Chránenej krajinnej oblasti Štiavnické vrchy.

## Pôvod názvu
Názov vodného toku Hlinícky potok má pôvod v názve obce Hliník nad Hronom na území ktorej pramení a tečie. Zo slovného základu hliník po rozšírení o formant prídavného mena -cky a po kombinácii so slovom potok s významom menší prirodzený vodný tok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Hlinícky potok ako súčasť veľmi početnej skupiny názvov v slovenskej toponymii, najmä hydronymii. Význam názvu Hlinícky potok je patriaci k obci, tečúci cez obec Hliník nad Hronom. Prvý element názvu obce Hliník nad Hronom s vývojom 1075 Gelednuk, 1237 Gelednek, 1332 Gelenek, 1773 Hliník, 1927 Hliník nad Hronom má pôvod v apelatíve hliník vo význame miesto kde sa kope úžitková hlina. Názov vodného toku Hlinícky potok bol štandardizovaný v roku 2008. V množine slovenskej štandardizovanej hydronymie vodných tokov hydronymum Hlinícky potok nie je jedinečným hydronymom; na Slovensku sú tri vodné toky s týmto štandardizovaným názvom (február 2026).
## Referencie

 
Kategória:Vodné toky v okrese Žiar nad Hronom
Kategória:Potoky na Slovensku 
Kategória:Vodné toky v Štiavnických vrchoch
Kategória:Hliník nad Hronom 
Kategória:Bzenica
Kategória:Povodie Hrona
Biatlon na Zimných olympijských hrách 2026 – vytrvalostné preteky žien

**Vytrvalostné preteky žien** na 15 kilometrov v biatlone na Zimných olympijských hrách 2026 sa konali v biatlonovom stredisku Südtirol Arena v Anterselve 11. februára 2026.

Víťazkou sa stala Francúzka Julia Simonová pred svojou krajankou Lou Jeanmonnotovou a na treťom mieste sa umiestnila bulharská reprezentantka Lora Hristovová.

## Výsledky

## Referencie

## Zdroj

Vytrvalostné preteky žien
Alpské lyžovanie na Zimných olympijských hrách 2026 – super-G žien

**Super-G žien** na Zimných olympijských hrách 2026 sa konal v alpskom lyžiarskom stredisku Tofane v Cortine d'Ampezzo 12. februára 2026.

Ženský super-G odštartoval o 11:30h SEČ a prihlásených bolo 43 lyžiarok z 23 krajín. Víťazkou sa stala Talianka Federica Brignoneová pred Romane Miradoliovou z Francúzska a na treťom mieste sa umiestnila rakúska reprezentantka Cornelia Hütterová.

## Výsledky
} AIN
| 1:26,32
| +2,91
|-
| 
| 38
| align=left| Alena Labaštová
| align=left|  Česko
| 1:27,94
| +4,53
|-
| 
| 40
| align=left| Rebeka Jančová
| align=left|  Slovensko
| 1:28,51
| +5,10
|-
| 
| 39
| align=left| Nicole Begueová
| align=left|  Argentína
| 1:28,68
| +5,27
|-
| 
| 30
| align=left| Rosa Pohjolainenová
| align=left|  Fínsko
| 1:29,18
| +5,77
|-
| 
| 33
| align=left| Elisa Maria Negriová
| align=left|  Česko
| 1:29,21
| +5,80
|-
| 
| 41
| align=left| Alexandra Skorokhodova
| align=left|  Kazachstan
| 1:31,22
| +7,81
|-
| 
| 43
| align=left| Sarah Schleperová
| align=left|  Mexiko
| 1:31,37
| +7,96
|- 
| rowspan="17" |
| 3
| align=left| Kira Weidleová-Winkelmannová
| align=left|  Nemecko
| colspan="2" rowspan="17" |nedokončila
|-
| 4
| align=left| Mirjam Puchnerová
| align=left|  Rakúsko
|-
| 7
| align=left| Emma Aicherová
| align=left|  Nemecko
|-
| 8
| align=left| Ester Ledecká
| align=left|  Česko
|-
| 9
| align=left| Sofia Goggiová
| align=left|  Taliansko
|-
| 17
| align=left| Ilka Štuhecová
| align=left|  Slovinsko
|-
| 19
| align=left| Breezy Johnsonová
| align=left|  Spojené štáty
|-
| 21
| align=left| Mary Bococková
| align=left|  Spojené štáty
|-
| 23
| align=left| Nina Ortliebová
| align=left|  Rakúsko
|-
| 24
| align=left| Janine Schmittová
| align=left|  Švajčiarsko
|-
| 25
| align=left| Valérie Grenierová
| align=left|  Kanada
|-
| 32
| align=left| Jordina Caminalová Santureová
| align=left|  Andorra
|-
| 34
| align=left| Cassidy Grayová
| align=left|  Kanada
|-
| 35
| align=left| Francesca Baruzziová
| align=left|  Argentína
|-
| 36
| align=left| Anastasia Šepilenková
| align=left|  Ukrajina
|-
| 37
| align=left| Matilde Schwenckeová
| align=left|  Čile
|-
| 42
| align=left| Kiana Kryeziuová
| align=left|  Kosovo
|}

## Referencie

## Zdroj

Super-G žien
Feriandrosit-(Ce)

**Feriandrosit-(Ce)** (symbol Fea-Ce) je minerál zo superskupiny epidotu a skupiny allanitu kryštalizujúci v monoklinickej sústave. Jeho ideálny chemický vzorec je MnCeFe3+AlMn2+(Si2O7)(SiO4)O(OH). Feriandrosit-(Ce) je Fe3+ analóg andrositu-(Ce), manganiandrositu-(Ce), vanadoandrositu-(Ce), Ce analóg feriandrositu-(La).

Feriandrosit-(Ce) bol identifikovaný v metamorfovaných karbonátovo-silikátových šošovkách s mangánovým zrudnením na lokalite Július, Betliar v Spišsko-gemerskom rudohorí. Lokalita sa nachádza na SV svahoch vrchu Turecká (953 m.n.m.), približne 1,4 km ZJZ od obce Betliar, okres Rožňava, Košický kraj. Minerál tvorí hypidiomorfné zrná a polykryštalické agregáty do 0,3 mm, uzatvorené v pyroxmangite. Ďalšie asociované minerály sú spessartín, rodochrozit, kremeň, baryt a pyrosmalit-(Mn). Vznik feriandrositu-(Ce) súvisí s alpínskou metamorfnou remobilizáciou Mn a REE.

## Referencie

Kategória:Minerály s typovou lokalitou na Slovensku
Kategória:Minerály opísané zo Slovenska
Kategória:Silikáty
Jakub Borguľa

**Jakub Borguľa** (* 21. august 2004, Graz) je slovenský biatlonista, dvojnásobný juniorský majster sveta v stíhacích pretekoch a reprezentant Slovenska na Zimných olympijských hrách v Miláne a Cortine 2026.

## Osobný život
Narodil sa 21. august 2004 v rakúskom Grazi, ale nežil tam dlho a s rodinou sa presťahovali do Banskej Bystrice. K biatlonu ho priviedla slovenská olympijská víťazka Anastázia Kuzminová. Keď mal 10 rokov začal v žiackej kategórii a postupne sa prepracoval k streľbe z malokalibrovej zbrane. V 15 rokoch začal trénovať s bývalou reprezentantkou a olympioničkou Janou Daubnerovou, ktorá mu pomohla sa zlepšiť sa na dnešnú úroveň.

## Kariéra
Ako sedemnásťročný, na majstrovstvách sveta 2022 v americkom Soldier Hollow, získal zlatú medailu v stíhacích pretekoch v kategórii kadetov a striebro z vytrvalostných a rýchlostných pretekov. Na Európskom olympijskom festivale mládeže 2022 vo fínskom Vuokatti v individuálnych pretekoch na 12,5 km získal bronzovú medailu.

Na IBU Cupe juniorov v slovinskej Pokljuke sa v decembri 2023 stal víťazom rýchlostných pretekov na 10 km. Na majstrovstvách sveta mládeže v biatlone 2023 v kazašskom Ščučinsku sa s časom 35:29,2 minúty stal po druhýkrát dorasteneckým majstrom sveta vo vytrvalostných pretekoch.

V šprinte na IBU Junior Cupe 2024 v poľskom stredisku Jakuszyce získal bronz.

Na Majstrovstvách sveta juniorov a kadetov v Östersunde 2025 v šprinte na 10 km obsadil 2. miesto.

Na Zimných olympijských hrách 2026 debutoval v zmiešanej štafete 4x6 km s Šimonom Adamovom, Paulínou Bátovskou Fialkovou a Anastasiou Kuzminovou, kde obsadili 19. miesto s časom 1:09:06,5, 11 dobíjaniami a bez nutnosti absolvovať trestné kolo. Mal štartovať aj v individuálnych vytrvalostných pretekoch na 20 km mužov, ale pre chorobu sa preteku nezúčastnil.

## Referencie

## Externé odkazy
* Jakub Borguľa na stránke Medzinárodnej biatlonovej únie 
* Jakub Borguľa na stránke SOŠV
* Osobná stránka

Kategória:Osobnosti z Grazu
Kategória:Slovenskí biatlonisti
Kategória:Biatlonisti na Zimných olympijských hrách 2026
Kategória:Slovenskí olympionici
Rüdtligen-Alchenflüh

**Rüdtligen-Alchenflüh** (po alemansky *Rüetlige-Aueflüe*, do roku 1926 *Rüdtligen*) je obec () v švajčiarskom kantóne Bern, v administratívnom regióne Emmental-Oberaargau, v okrese Emmental.

## Miestne časti
* katastrálne územie **Rüdtligen** (hist. v roku 827 *Ruodiningun*)
* katastrálne územie **Alchenflüh** (hist. v roku 1409 *Alchenfluo*)

## Demografia
K 31. decembru 2024 v obci Rüdtligen-Alchenflüh žilo 2 490 obyvateľov. V roku 2020 26% obyvateľov obce tvorili osoby narodené mimo územia Švajčiarska.

## Doprava
V katastrálnom území obce sa nachádza spoločná železničná stanica s Kirchenbergom. Cez územie obce prechádza diaľnica A1 a hlavná cesta č. 1.

## Referencie

## Zdroj

Kategória:Obce v kantóne Bern
Desana Špitzová

**Desana Špitzová** (* 16. október 2006) je slovenská športovkyňa. Reprezentuje Slovensko v sánkovaní.

## Športová kariéra
Špitzová patrí do Športového klubu sánkarov Helcmanovce. Jej trénermi sú Jaroslav Slávik a Ján Harniš.

V sezóne 2025/2026 bola 3. na Majstrovstvách Európy do 23 rokov a 10. v kategórii žien ako aj zmiešaných dvojíc. Na Zimných olympijských hrách mládeže 2024 v Kangwone sa medzi jednotlivcami umiestnila na 29. mieste. Získala 5. miesto na Majstrovstvách Európy do 23 rokov a 7. miesto v Majstrovstvách Európy juniorov.

### Olympijské hry
12. januára bola potvrdená účasť slovenských sánkarov a sánkariek na Zimných olympijských hrách 2026. Dvojica Desana Špitzová a Viktória Praxová na olympiáde súťažia prvýkrát. Olympijskú premiéru má rovnako disciplína dvojíc žien. V súťaži sa Špitzová a Praxová umiestnili na 11. mieste s časovou stratou 5,229 s. „Úvodná jazda nám nevyšla celkom podľa našich predstáv. Pred druhou nám pomohli rady trénerov. Bola to pre nás veľká skúsenosť. Aspoň vieme, na čom máme ešte popracovať a kam sa máme posúvať,“ uviedla Praxová.

## Referencie

## Iné projekty

## Externé odkazy
* Profil na Slovenskom olympijskom a športovom výbore
* Profil na Medzinárodnej sánkarskej federácii

Kategória:Slovenské sánkarky
Kategória:Slovenskí olympionici
Kategória:Majsterky Slovenska v atletike
Kategória:Sánkari na Zimných olympijských hrách 2026
Champorado

**Champorado** alebo **tsampurado** je sladká čokoládovo-ryžová kaša z filipínskej kuchyne.

## Etymológia
Názov jedla pochádza zo španielskeho slova *champurrado* [vyslov: čampur-rado] odvodeného od slova *champurrar*, čo v preklade znamená „miešať“..

Predpokladá sa však, že pochádza z malajských slov *campur aduk*, čo v preklade znamená „zmiešaný“, kvôli vplyvu malajských chutí vo filipínskej kuchyni.

## Ingrediencie
náhľad|Balíček čokoládových tabliet na prípravu champorada
Tradične sa vyrába varením lepkavej ryže s tableami (tradičné tablety z čisto mletých pražených kakaových bôbov). Môže sa podávať teplá alebo studená, zvyčajne na raňajky alebo na olovrant, s trochou mlieka (alebo kokosového mlieka) a cukru podľa chuti. Zvyčajne sa konzumuje samotná, ale bežne sa podáva so solenou sušenou rybou (daing alebo tuyo).

náhľad|Champorado so sušenou rybou tuyo a mliekom

Tinughong je variant champorada z oblastí Filipín, kde sa hovorí bisajskými jazykmi. Zvyčajne sa pripravuje varením lepkavej ryže s cukrom namiesto tablea. Niekedy sa doň pridáva káva alebo mlieko.

Novým populárnym variantom champorada je *ube champorado*, ktorý obsahuje príchuť fialového jamu (*ube*) a ube halaya. Je charakteristicky fialová ako všetky jedlá s ubeovým základom. Medzi ďalšie súčasné varianty patria biele, pandanové a jahodové príchute.

## História
Jeho história siaha až do obdobia španielskej koloniálnej vlády na Filipínach. Počas obchodu s manilskými galeónmi medzi Mexikom a Filipínami priniesli mexickí obchodníci vedomosti o príprave champurrada na Filipíny (zatiaľ čo nápoj tuba sa začal pripravovať v Mexiku). V priebehu rokov sa recept menil; Filipínci nakoniec našli spôsoby, ako pripraviť mexické champurrado na spôsob filipínskeho champorada, a to nahradením masy lepkavou ryžou.

## Referencie

## Pozri aj
* tsokolate
* champurrado
* mliečna ryža

## Zdroj

Kategória:Filipínska kuchyňa
Kategória:Dezerty
Maliar fialé

[náhľad|Atiký [lékythos s maľbou na bielom podklade, Hermes *Psychopompos* („sprievodca duší“) a žena pri hrobke, cca 435-430 pred Kr., Staatliche Antikensammlungen 2797, Mníchov]]
**Maliar fialé** ( *Phiale Painter*) bol významný atický maliar váz pôsobiaci v Aténach približne v rokoch 450 až 425 pred Kr. Bol žiakom a najvýznamnejším nasledovníkom slávneho Maliara Achilla, v ktorého dielni si osvojil precíznu techniku kresby. Jeho dielo predstavuje štýlový prechod od monumentálneho pokoja vrcholnej klasiky k dynamickejšiemu a emocionálnejšiemu prejavu, ktorý predznamenáva umenie konca 5. storočia pred Kr.

## Pôvod mena a technika
Konvenčné meno mu pridelil britský archeológ John Beazley podľa červenofigúrovej obetnej misky (fialé) s motívom tanečnej školy, ktorá sa nachádza v Bostone (Museum of Fine Arts inv. č. 97.371).

Umelec bol majstrom dvoch techník:
* Červenofigúrová technika: Využívaná predovšetkým na väčších nádobách (kratéry, pelikai).
* Vázová maľba na bielom podklade: Aplikovaná najmä na lékythoi, kde experimentoval s polychrómiou. Jeho farebná paleta zahŕňala odtiene okeru, tmavej červenej a matnej sivej, čím dosahoval efekt blízky súvekej monumentálnej maľbe.

## Štylistické črty
Na rozdiel od svojho učiteľa, Maliara Achilla, ktorý preferoval statické a izolované postavy, Maliar fialé vniesol do vázového maliarstva naratívnu živosť. Jeho postavy sú často zachytené v pohybe, v trojštvrťovom profile alebo v momente intenzívneho psychologického prepojenia.
Významným prvkom jeho tvorby je vplyv atického divadla. Na viacerých dielach zobrazuje postavy v kostýmoch (napr. Papposilénos v huňatom chitóne), ktoré zodpovedajú vtedajším predstaveniam satyrských drám. Jeho schopnosť zobraziť priestorovú hĺbku a jemné detaily drapérií svedčí o vysokej úrovni technickej zdatnosti.

## Významné diela
Diela Maliara fialé sú súčasťou najvýznamnejších svetových zbierok:
* Vatikánsky kalichový kratér: Zobrazuje Herma odovzdávajúceho malého Dionýza nymfám a Silénovi (Vatikánske múzeá inv. č. 16586).
* Mníchovský lékythos: Scéna *Hermes Psychopompos* (sprievodca duší) a zosnulá žena pri hrobke, oceňovaná pre svoju melancholickú atmosféru (Staatliche Antikensammlungen inv. č. 2797).
* Bostonská fialé: Eponymné dielo so scénami z tanečnej školy (Museum of Fine Arts inv. č. 97.371).
 
## Referencie

## Iné projekty

Kategória:Maliari starovekého Grécka
Maliar Kraipalé

[náhľad|Atické [červenofigúrová keramika|červenofigúrové peliké zobrazujúce dvoch účastníkov pretekov s pochodňami, cca430 pred Kr., British Museum E 389, Londýn]]
**Maliar Kraipalé** ( *Kraipale Painter*) bol atický maliar váz pôsobiaci v Aténach v období vrcholného klasického štýlu, približne v rokoch 440 až 430 pred Kr. Bol predstaviteľom vyspelej červenofigúrovej techniky, ktorá v tomto čase, takmer storočie po svojom vzniku (cca 530 pred Kr.), dosahovala vrchol v elegancii línií a prirodzenom stvárnení ľudskej postavy.

Konvenčné meno *Maliar Kraipalé* mu dal britský archeológ John Beazley podľa nápisu nad postavou sediacej mainády (spoločníčky boha Dionýza) zobrazenej na bostonskom skyfose (Museum of Fine Arts inv. č. 00.354). Starogrécky výraz *kraipalé* () označuje fyzickú malátnosť, nevoľnosť alebo ťažkú hlavu po nadmernom požití vína. V prenesenom význame meno postavy odkazuje na dozvuky dionýzovských slávností.

Hoci umelec svoje diela nesignoval, jeho rukopis je identifikovateľný vďaka špecifickým štylistickým črtám, ktoré John Beazley klasifikoval ako prejav jedinečnej umeleckej osobnosti. Špecializoval sa na drobnejšie tvary, predovšetkým na skyfoi a čaše, zdobené červenofigúrovou technikou.

Tematicky sa zameriaval na dionýzovské námety. Postava mainády Kraipalé je zachytená v nezvyčajne pokojnej, až melancholickej póze, čo je v odbornej literatúre interpretované ako vizuálna metafora pre doznievanie bujarých osláv (tzv. post-sympotiálny útlm). Jeho diela, ktoré sa našli aj v oblasti Čierneho mora, svedčia o širokom exportnom dosahu atických dielní v tomto období.

Štylisticky patrí k nasledovníkom slávneho Maliara Achilla alebo Maliara fialé. Jeho postavy nie sú len mytologickými figúrami, ale slúžia aj na naratívne vyjadrenie psychologických stavov po rituálnej extáze. Detaily anatómie sú spracované s vysokou mierou elegancie, čím postavy získavajú prirodzenejší a menej strnulý výraz.

Diela pripisované tomuto autorovi sa nachádzajú vo významných zbierkach:
Bostonský skyfos so scénou Kraipalé a satyra Simosa (Museum of Fine Arts inv. č. 00.354).
Peliké s motívom pretekov s pochodňami (British Museum inv. č. E 389).
Fragmenty dionýzovských čiaš (J. Paul Getty Museum inv. č. 86.AE.305).
 
## Referencie

## Iné projekty

Kategória:Maliari starovekého Grécka
Liga majstrov žien UEFA 2013/2014

**Liga majstrov žien UEFA 2013/2014** bol 13. ročníkom Ligy majsteriek.

Svoj druhý titul vyhral nemecký Wolfsburg, keď vo finále porazil švédsky Tyresö 3:4, napriek tomu, že po prvom polčase švédsky tím vyhrával 2:0.

## Priradenie asociačných tímov
Počet miest z každej krajiny bol určený na základe UEFA koeficientu žien.

Do súťaže vstúpilo 54 tímov, faerský tím KÍ Klaksvík je jediným, ktorý súťažil vo všetkých ročníkoch.

## Harmonogram

## Kvalifikačné kolo

### Skupina 1

### Skupina 2

### Skupina 3

### Skupina 4

### Skupina 5

### Skupina 6

### Skupina 7

### Skupina 8

Do vyraďovacej fázy postúpilo 8 víťazných tímov skupín a 2 najlepšie tímy na druhých miestach.

## Vyraďovacia fáza

### Šestnásťfinále

### Osemfinále

### Štvrťfinále

### Semifinále

### Finále

## Referencie

## Iné projekty

## Zdroj

Kategória:Liga majstrov žien UEFA
Bitka pri Mantinei (418 pred Kr.)

**Bitka pri Mantinei** sa odohrala v lete roku 418 pred Kr. a bola najväčším a najvýznamnejším pozemným stretom počas peloponézskej vojny. Sparta v nej drvivo porazila koalíciu vedenú Argom a Aténami, čím si prinavrátila prestíž neporaziteľnej vojenskej mocnosti, ktorú stratila po kapitulácii na ostrove Sfaktéria.

## Historický kontext
Napriek uzavretiu Nikiovho mieru (421 pred Kr.) zostalo napätie medzi gréckymi štátmi vysoké. Aténsky stratég Alkibiades presadil agresívnu diplomatickú stratégiu, ktorej cieľom bolo vytvoriť na Peloponéze koalíciu demokratických štátov (Argos, Mantineia, Elis) namierenú proti Sparte. Ak by táto koalícia uspela, Sparta by bola izolovaná vo vnútrozemí a stratila by kontrolu nad polostrovom. Spartský kráľ Agis II. preto vyrazil s vojskom do Arkádie, aby túto hrozbu eliminoval.

## Priebeh bitky
Bitka bola klasickým stretom dvoch veľkých falang hoplitov. Historik Thukydides, ktorý bitku detailne opísal, ju považoval za ukážkový príklad spartského vojenského umenia a disciplíny.

### Prirodzený posun falangy
Thukydides zaznamenal typický jav gréckych bitiek – obe armády sa pri postupe podvedome sťahovali doprava. Každý vojak sa snažil kryť svoju nechránenú pravú stranu štítom svojho suseda. Výsledkom bolo, že obe pravé krídla presahovali ľavé krídla nepriateľa.

### Taktická kríza Sparty
Kráľ Agis II. si všimol, že jeho ľavé krídlo (tvorené Skiritmi a oslobodenými heilótmi) je obkľučované Mantinejčanmi. Vydal riskantný rozkaz dvom oddielom (lochom) zo stredu formácie, aby sa presunuli naľavo a vyplnili medzeru. Velitelia týchto oddielov však rozkaz v zápale boja neuposlúchli. V spartskej línii vznikla nebezpečná medzera, do ktorej vnikli elitné oddiely Argu a spôsobili Sparťanom vážne straty.

### Spartský protiúder
Krízu vyriešila povestná spartská disciplína. Zatiaľ čo ich ľavé krídlo ustupovalo, kráľ Agis so svojím stredom, tvoreným kráľovskou gardou (*hippeis*), zaútočil na stred nepriateľskej línie. Aténčania a Argejčania nevydržali prudký náraz a dali sa na útek. Akonáhle bol stred nepriateľa rozbitý, Sparťania sa disciplinovane obrátili a pomohli svojmu ohrozenému ľavému krídlu, čím dokonali víťazstvo.

## Následky
Víťazstvo malo zásadný politický a psychologický dopad na celé Grécko:
* *Obnova prestíže:* Sparta definitívne vyvrátila názory, že jej vojenská sila upadá. „Jedinou bitkou zmazali všetky výčitky,“ napísal Thukydides.
* *Rozpad koalície:* Protispartská koalícia sa okamžite rozpadla. V Argose došlo k prevratu a mesto uzavrelo so Spartou spojenectvo.
* *Aténska izolácia:* Atény stratili všetkých spojencov na Peloponéze, čo ich neskôr viedlo k riskantnej a katastrofálnej sicílskej výprave.

## Referencie

## Pozri aj
* Peloponézska vojna
* Nikiov mier
* Agis II.

## Iné projekty

Kategória:Bitky v Grécku
Kategória:Dejiny Grécka
Kategória:5. storočie pred Kr.
Poliansky potok (prítok Zimníka)

**Poliansky potok** je vodný tok v Oravskej kotline na území okresu Tvrdošín. Je to ľavostranný prítok Zimníka v povodí Oravy, má dĺžku približne 4,5 km a je tokom VII. rádu. Preteká územím Chránenej krajinnej oblasti Horná Orava.

## Priebeh toku
Potok pramení v strednej časti Oravskej kotliny, v lokalite Zhoreliská, severne od Liesku, v nadmorskej výške približne  Od prameňa v málo zvlnenej, poľnohospodársky využívanej oblasti, tečie severozápadným smerom. Preteká kotlinou s malým spádom, križuje poľnú cestu s cyklotrasou a v oblasti Gladové sa dočasne stáča na sever. Onedlho sa opäť točí na severozápad a vytvára hranicu Chránenej krajinnej oblasti Horná Orava. Na strednom toku je lemovaný širším pásom vyššej vegetácie a v oblasti Poľana križuje cestu I/59 a európsky koridor E77. Vteká do chráneného územia Horná Orava a postupne sa stáča na sever. V lokalite Zadný Zimník sa južne od štátnej hranice s Poľskom, v nadmorskej výške približne  vlieva ľavostranne do Zimníka, prítoku rieky Jelešňa v povodí Oravy. Potok tak patrí do širšieho povodia rieky Váh. 

Poliansky potok pramení a na hornom úseku preteká územím obce Liesek, následne pokračuje katastrom mesta Trstená v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská kotlina
* Chránená krajinná oblasť Horná Orava

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Tvrdošín
Kategória:Liesek
Kategória:Trstená
FK Transinvest

**FK Transinvest** je litovský futbalový klub pochádzajúci zo mesta Galinė.

Bol oficiálne založený v roku 2021. Momentálne (2026) je účastníkom najvyššej domácej súťaže s názvom TOPLYGA. Domáce zápasy hráva na štadióne FK Transinvest, ktorý má kapacitu 1 500 miest. Hlavnými farbami klubu sú žltá a modrá.

## Úspechy
### Domáce
**[[Pirma lyga]]*
**1. miesto (2): 2023, 2025 

## Sezóny
;*Šiaulių Futbolo akademija*

## Bývalí tréneri
*  Giedrius Barevičius (20222024)
*  Donatas Vencevičius (2024)
*  Aurimas Tamaliūnas (2024)
*  Marius Stankevičius (2024)

## Referencie

## Externé odkazy
* Oficiálna stránka klubu
* Oficiálna stránka toplyga.lt

Kategória:Litovské futbalové kluby
Kategória:Organizácie založené v 2021
Černi vrăch

**Černi vrăch** môže byť:

* v Bulharsku:
** vrch v pohorí Vitoša, pozri Černi vrăch (Vitoša)
** vrch v pohorí Osogovo, pozri Černi vrăch (Osogovo)
** vrch v hrebeni Medni rid, pozri Černi vrăch (Medni rid)
** dedina v Burgaskej oblasti, pozri Černi vrăch (Burgas)
** dedina v Montanskej oblasti, pozri Černi vrăch (Montana)
** dedina v Šumenskej oblasti, pozri Černi vrăch (Šumen)
** nálezisko medných rúd, pozri Černi vrăch (nálezisko)
** významná ulica v Sofii, pozri Černi vrăch (bulvár)
** meteorologická stanica, pozri Černi vrăch (meteorologická stanica)
Bitka pri Mantinei (207 pred Kr.)

**Bitka pri Mantinei** (rok 207 pred Kr.) bola rozhodujúcim stretnutím v rámci  prvej macedónskej vojny. Proti sebe sa postavil Achájsky spolok vedený stratégom Filopoiménom a spartské vojsko pod velením tyrana Machanida. Bitka je v dejinách vojenstva významná prvým masívnym nasadením katapultov na otvorenom bojisku a definitívnym potvrdením konca spartskej vojenskej prevahy na Peloponéze.

## Historický kontext
Na konci 3. storočia pred Kr. bola Sparta v hlbokej kríze a pod vládou tyrana Machanida sa pokúšala o posledný mocenský návrat. Hlavným oponentom Sparty bol Achájsky spolok, ktorého armádu Filopoimén zásadne reformoval podľa macedónskeho vzoru. Tradičnú výzbroj nahradili dlhé kopije (sarisy, dlhé 4 až 6 m ) a ťažšie brnenie, čím sa zvýšila úderná sila falangy.

## Priebeh bitky
Filopoimén rozvinul svoje vojsko pred hradbami Mantineie, pričom strategicky využil terénnu nerovnosť – hlbokú priekopu, ktorá rozdeľovala bojisko a sťažovala nepriateľský postup.

### Nasadenie techniky a úvodný stret
Machanidas začal bitku netradične nasadením poľných katapultov pozdĺž celej línie, s cieľom rozbiť achájsku formáciu na diaľku. Filopoimén však na tento technologický tlak reagoval vyslaním ľahkých odencov, čím vyprovokoval Sparťanov k boju zblízka. Hoci spartská jazda pod Machanidovým vedením spočiatku triumfovala a zatlačila achájskych žoldnierov, Machanidas sa nechal strhnúť k ich prenasledovaniu, čím nechal stred svojej armády nekrytý.

### Rozhodujúci protiúder
Keď sa spartská pechota pokúšala prekročiť priekopu, aby zaútočila na hlavnú líniu Achájcov, ich formácia sa v náročnom teréne rozpadla. Filopoimén okamžite zavelil k protiútoku. Achájska falanga, vyzbrojená novými sarisami, zmasakrovala dezorientovaných Sparťanov priamo v priekope. Bitka skončila smrťou Machanida, ktorého Filopoimén osobne zabil pri pokuse o útek cez priekopu.

## Následky
Víťazstvo Achájskeho spolku malo ďalekosiahle dôsledky:
* **Koniec spartskej hrozby:** Sparta stratila status regionálnej mocnosti a jej vojenský systém bol definitívne prekonaný modernou taktikou.
* **Politická dominancia:** Achájsky spolok pod vedením Filopoiména potvrdil svoju pozíciu vedúcej sily v Grécku, schopnej oponovať aj macedónskym či rímskym ambíciám.
* **Vojenský odkaz:** Filopoimén si za svoje činy a snahu o nezávislosť Grécka vyslúžil od neskorších historikov titul „posledný z Grékov“.

## Referencie

## Pozri aj
* Achájsky spolok

## Iné projekty

Kategória:Bitky v Grécku
Kategória:Dejiny Grécka
Kategória:3. storočie pred Kr.
Majstrovstvá sveta v ľadovom hokeji 2026 – I. divízia

**[[Majstrovstvá sveta v ľadovom hokeji 2026]] – [[Majstrovstvá sveta v ľadovom hokeji – I. divízia|I. divízia]]** bodú dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V I. divízii budr hrať 12 mužstiev vo dvoch výkonnostných skupinách.

## I. A divízia
Turnaj I. A divízie MS 2026 sa bude hrať v Sosnowci v Poľsku od 2. mája do 8. mája 2026.

### Účastníci

### Konečné poradie

|}

### Zápasy
*Všetky časy sú miestne ([[Stredoeurópsky letný čas]] – [[UTC+02:00|UTC+2]]).*

## I. B divízia
Turnaj I. B divízie MS 2025 sa bude hrať v Šen-čene v Číne od 29. apríla do 5. mája 2026.

### Účastníci

### Konečné poradie

### Zápasy
*Všetky časy sú miestne ([[Čínsky čas]] – [[UTC+08:00|UTC+8]]).*

## Referencie
https://www.iihf.com/en/tournaments
Viktória Praxová

**Viktória Praxová** (* 9. september 2006) je slovenská športovkyňa. Reprezentuje Slovensko v sánkovaní.

## Športová kariéra
Praxová patrí do klubu TJ Vysoké Tatry. Jej trénermi sú Peter Harniš, Ján Harniš a Jaroslav Slávik.

V sezóne 2025/2026 bola 3. na Majstrovstvách Európy do 23 rokov a 10. v kategórii žien ako aj zmiešaných dvojíc. Na Zimných olympijských hrách mládeže 2024 v Kangwone sa medzi jednotlivcami umiestnila na 25. mieste a v tímovej štafete 7. miesto.

### Olympijské hry
12. januára bola potvrdená účasť slovenských sánkarov a sánkariek na Zimných olympijských hrách 2026. Dvojica Desana Špitzová a Viktória Praxová na olympiáde súťažia prvýkrát. Olympijskú premiéru má rovnako disciplína dvojíc žien. V súťaži sa Praxová a Špitzová umiestnili na 11. mieste s časovou stratou 5,229 s. „Úvodná jazda nám nevyšla celkom podľa našich predstáv. Pred druhou nám pomohli rady trénerov. Bola to pre nás veľká skúsenosť. Aspoň vieme, na čom máme ešte popracovať a kam sa máme posúvať,“ uviedla Praxová.

## Referencie

## Iné projekty

## Externé odkazy
* Profil na Slovenskom olympijskom a športovom výbore
* Profil na Medzinárodnej sánkarskej federácii

Kategória:Slovenské sánkarky
Kategória:Slovenskí olympionici
Kategória:Sánkari na Zimných olympijských hrách 2026
Grúničný potok (prítok Jelešne, Hladovka)

**Grúničný potok** je vodný tok v Skorušinských vrchoch na území okresu Tvrdošín. Je to pravostranný prítok Jelešne v povodí Oravy, má dĺžku približne 3 km a je tokom VI. rádu.

## Priebeh toku
Potok pramení na severovýchode Skorušinských vrchov, v podcelku Oravická Magura, na juhozápadných svahoch Kraviarok (), južne od Suchej Hory, v nadmorskej výške približne  Od prameňa v neveľkom poraste blízko slovensko-poľskej hranice, tečie západným smerom. Križuje značený turistický chodník a následne priberá niekoľko menších prítokov. V lokalite Zadný grúnik sa stáča na severozápad a lemovaný pobrežným porastom vedie okrajom oblasti Predný grúnik. Tu priberá významnejší pravostranný prítok zo západných svahoch Kraviarok a stáča sa viac na západ až severozápad. Lemujúc juhozápadné úpätie vrchu Výr () pokračuje zvlnenou krajinou k obci Hladovka, kde na dolnom toku vedie už západným smerom. Onedlho sa v nadmorskej výške približne  vlieva pravostranne do rieky Jelešne v povodí Oravy. Potok tak patrí do širšieho povodia rieky Váh. 

Grúničný potok pramení a preteká iba územím obce Suchá Hora v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Skorušinské vrchy, Oravická Magura

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Skorušinských vrchoch
Kategória:Povodie Oravy
Kategória:Vodné toky v okrese Tvrdošín
Kategória:Suchá Hora
Argentotetraedrit-(Cd)

**Argentotetraedrit-(Cd)** (symbol Attr-Cd) je minerál zo skupiny tetraedritu, kryštalizujúci v kubickej sústave. Je to Ag analóg tetraedritu-(Cd), Cd analóg argentotetraedritu-(Zn), argentotetraedritu-(Hg) a argentotetraedritu-(Fe) a štruktúrne porovnateľný s podskupinou freibergitu. Jeho ideálny chemický vzorec je Ag6(Cu4Cd2)Sb4S13. Typovou lokalitou je Rudno nad Hronom - Brehy, kde sa argentotetraedrit-(Cd) vyskytuje vo forme alotriomorfných zŕn do veľkosti 30 μm v asociácii s greenockitom, ostatnými minerálmi tetraedritovej skupiny, a to argentotetraedritom-(Zn), tetraedritom-(Zn), staršími Ag sulfidmi, sulfosoľami (akantit, pyrargyrit, polybázit) a mladším galenitom.

Argentotetraedrit-(Cd) je šedý, oceľovošedý až čierny, s kovovým leskom. Chemické zloženie typového materiálu a empirický vzorec prepočítaný na základ ΣMe = 16 apfu (apfu = atóm na vzorcovú jednotku) je (Ag3.28Cu2.72)Ʃ6.0[Cu4(Cd1.68Fe0.27Zn0.16)]Ʃ6.11(Sb3.71As0.15)Ʃ3.86S12.79.

## Referencie

Kategória:Minerály s typovou lokalitou na Slovensku
Kategória:Minerály opísané zo Slovenska
Amazon Leo

**Amazon Leo** (starší názov **Project Kuiper**) je dcérska spoločnosť Amazonu, založená v roku 2019 s cieľom vypustenia a prevádzky konštelácie telekomunikačných družíc, celosvetovo poskytujúcej širokopásmové satelitné internetové pripojenie s nízkou latenciou. Pôvodný názov projektu (*Project Kuiper*) bol inšpirovaný Kuiperovým pásom, služba však bola v novembri 2025 premenovaná na Amazon Leo s odkazom na nízku obežnú dráhu Zeme (skratka LEO z ), kde budú družice obiehať.

V júli 2020 získal Amazon povolenie americkej Federálnej komisie pre komunikáciu (FCC) na umiestnenie 3 236 telekomunikačných satelitov na nízku obežnú dráhu. Ich vypúšťanie je naplánované v piatich fázach, pričom sa očakáva, že služba bude spustená po vynesení prvých 578 družíc. Podľa podmienok licencie musí spoločnosť Amazon vypustiť a prevádzkovať polovicu konštelácie do 30. júla 2026 a zvyšok do 30. júla 2029.

Pre účely vynesenia satelitov si Amazon objednal 92 štartov nosných rakiet od spoločností United Launch Alliance, ArianeGroup a Blue Origin (ktorú založil výkonný predseda Amazonu Jeff Bezos) za celkovú cenu presahujúcu 10 miliárd dolárov. V roku 2023 potom objednal aj tri štarty od spoločnosti SpaceX, prevádzkovateľa konkurenčnej internetovej konštelácie Starlink.

## Referencie

## Pozri aj
* Starlink
* OneWeb
* svetelné znečistenie

## Iné projekty

## Externé odkazy
* Oficiálny web
* 

## Zdroj

Kategória:Amazon.com
Kategória:Kozmickí výrobcovia USA
Kategória:Telekomunikačné družice
Kategória:Súkromné kozmické agentúry
Kategória:Internetové podniky
Kategória:Satelitné internetové pripojenia
Kategória:Podniky založené v 2019
Kategória:Prebiehajúce misie
Démofanes

**Démofanes** () môže byť:
* platónsky filozof a štátnik z Megalopolisu v 3. stor. pred Kr., pozri Démofanes z Megalopolisu 
* aténsky trierarch (trierarchos) v 4. stor. pred Kr., pozri Démofanes (trierarch)

## Referencie
Démofanes z Megalopolisu

**Démofanés** (; 3. storočie pred Kr.) bol starogrécky filozof Platónovej akadémie a štátnik pochádzajúci z arkádskeho mesta Megalopolis. Spolu so svojím priateľom a kolegom Ekdémom sa preslávil ako aktívny odporca tyranie, ktorý uplatňoval politické ideály Platónovej filozofie v praxi.

## Pôsobenie a politický vplyv
Démofanés a Ekdémos boli žiakmi filozofa Arkesilaa, pod ktorého vedením sa v Akadémii formovali k presvedčeniu, že filozofia by mala slúžiť slobode. Ich životy sú späté s tromi významnými úspechmi:

* **Oslobodenie Sikyónu (251 pred Kr.):** Významne pomohli mladému Arátovi pri zvrhnutí tyrana Nikokla a následnom začlenení mesta do Achájskeho spolku.
* **Reformy v Kyréne:** Na žiadosť občanov severoafrickej Kyrény boli vyslaní do mesta, aby tam po období nestability usporiadali zákony. Podľa Polybia v meste nastolili výnimočnú mieru slobody a prosperity.
* **Výchova Filopoiména:** Po smrti Filopoiménovho otca *Kraugida* prevzali starostlivosť o jeho výchovu. Vštepili mu odpor k tyranii a vojenskú disciplínu, čím pripravili cestu pre jeho budúcu kariéru „posledného z Grékov“.

## Filozofický odkaz
Démofanés reprezentuje školu „politických akademikov“. Verili, že filozof má povinnosť zasiahnuť, ak je ohrozená sloboda obce (*polis*). Ich činy sú považované za praktickú aplikáciu Platónovho ideálu štátu spravovaného filozofmi, hoci v ich prípade išlo o úlohu poradcov a osloboditeľov.

## Referencie

## Pozri aj
* Ekdémos
* Filopoimén
* Platónova akadémia

Kategória:Filozofi starovekého Grécka
Coop (Švajčiarsko)

**Coop** je jednou z najväčších švajčiarskych maloobchodných a veľkoobchodných spoločností. Je štruktúrovaná vo forme družstva s približne 2,5 miliónmi členov.

V roku 2019 spoločnosť Coop prevádzkovala vo Švajčiarsku 2 478 obchodov a zamestnávala viac ako 90 000 ľudí. Podľa Bio Suisse, švajčiarskeho združenia producentov biopotravín, Coop predstavuje polovicu všetkých biopotravín predaných vo Švajčiarsku. V júni 2011 nezávislá nemecká ratingová agentúra Oekom Research udelila družstvu Coop titul „Najudržateľnejší maloobchodník na svete“. Spoločnosť Coop má tri hlavné značky s predajnou ponukou zameranou na udržateľnosť: Coop Oecoplan (rôzne produkty každodennej potreby), Coop Naturaline (textilné výrobky) a Coop Naturaplan (potraviny). Spoločnosť tiež predáva produkty s označením Fairtrade Max Havelaar.

Coop má tiež nízkonákladovú produktovú radu „Prix Garantie“. Družstvo Coop tiež vlastní švajčiarsku čokoládovňu Halba.

Coop vydáva týždenník s názvom *Coopzeitung* (po nemecky), *Coopération* (po francúzsky) a *Cooperazione* (po taliansky).

Reťazec zastupuje webstránka coop.ch. Webová stránka ponúka takmer rovnaký tovar ako v predajniach Coop a dodáva potraviny, víno, kvety, knihy a ďalšie produkty zákazníkom vo Švajčiarsku a Lichtenštajnsku. V súčasnosti svoje služby ponúka v nemčine, francúzštine, taliančine a angličtine.

## Galéria

Súbor:Basel - 2017 - Coop Hochhaus.jpg|Sídlo spoločnosti v Bazileji
Súbor:Zürich - Bellevue IMG 5796.JPG|Coop city na námestí Bellevueplatz v Zürichu
Súbor:Picswiss BL-69-05.jpg|Coop v nákupnom centre v Oberwile


## Referencie

## Iné projekty

## Zdroj

Kategória:Podniky vo Švajčiarsku
Kategória:Podniky založené v 1969
Povodne vo Švajčiarsku v roku 2007

[náhľad|Rozvodnená rieka [Birs v Laufene (9. august 2007)]]
[náhľad|Rozvodnená rieka [Aare v Berne (9. august 2007)]]
**Povodne vo Švajčiarsku v roku 2007** () boli štvrtou povodňou (storočná voda) Švajčiarska od roku 1999.

Po silných dažďoch, najmä na Švajčiarskej plošine (*Schweizer Mittelland*), vo frankofónnom Švajčiarsku a severozápadnom Švajčiarsku, sa 8. a 9. augusta 2007 vylialo z brehov množstvo potokov a riek, čo spôsobilo záplavy v mnohých mestách a dedinách a narušilo dopravu.

Niektoré oblasti zasiahlo rovnako ako pri európskych povodniach v roku 2005, zatiaľ čo iné zasiahlo po prvýkrát. Na rozdiel od roku 2005 bolo predalpie do značnej miery ušetrené. Množstvo zrážok (napríklad v Zürichu napršalo za 24 hodín viac zrážok, ako je typické pre celý august) niekedy prekročilo údaje z roku 2005. Podobne niektoré rieky priniesli viac vody ako pred dvoma rokmi.

## Zasiahnuté oblasti
Obzvlášť ťažko zasiahnuté bolo údolie Laufental v kantóne Bazilej-vidiek. Rozvodnená rieka Birs zaplavila oblasti v blízkosti rieky vrátane kúpaliska, kempingu a diaľnice H18. Obzvlášť postihnuté bolo okresné hlavné mesto Laufen. Jeho historické staré mesto bolo ponorené pod až dvojmetrovú hladinu vody. Na niekoľko dní boli odpojené elektrina a plyn. Mosty cez rieku Birs občas museli uzavrieť na úseku dlhom viac ako 30 km. Zaplavené boli aj centrá miest Therwil a Biel-Benken v údolí Leimental. V kantóne Bazilej-vidiek sa z brehov vyliali aj rieky Ergolz a Frenke, ale spôsobili menšie škody.

V Bazileji bola štvrť Kleinbasel len pár centimetrov od povodne spôsobenej riekou Rýnom. V dôsledku obáv z pretrhnutia hate na hornom toku rieky Birs, ktorá sa v Bazileji vlieva do Rýna, však bol spustené všeobecné poplašné sirény.

V oblasti Huttwilu sa rieka Langete a ďalšie vodné toky vyliali z brehov po silných dažďoch, čo v niektorých oblastiach spôsobilo značné škody. V Eriswile prišla o život dôchodkyňa, ktorej povodeň zaplavila dom. V Huttwile zomrel manželský pár, keď ich odplavila rieka Langete.

### Ďalšie zasiahnuté oblasti
* V Roche zaplavil dedinský potok mesto a usadilo sa tu veľké množstvo sedimentov.
* V Berne rieka Aare zaplavila štvrť Mattequartier.
* V mestách Littau a Emmenbrücke zaplavila rieka Kleine Emme niekoľko štvrtí; predchádzal tomu poplach sirén.
* Po pretrhnutí hrádze na nádrži Klingnau a spustení sirény boli mestá Döttingen a Kleindöttingen zaplavené.
* V mestách Olten a Aarau rieka Aare zaplavila niekoľko štvrtí; v Oltene došlo k výpadku prúdu.
* Železničná trať Bern – Freiburg bola podkopaná a na týždeň uzavretá.
* Niekoľko jazier, vrátane Sarmenského, Brienzskeho, Thunského a Bielského jazera, malo znaky poškodenia.
* V roku 2007 mesto Lyss trikrát zaplavila rieka Lyssbach.
* V Affolterne am Albis zabránila katastrofe iba retenčná nádrž Jonenbach, ktorej výstavba bola dokončená niekoľko mesiacov predtým.

## Externé odkazy
* *[[Berner Zeitung]]*: ''Wie das Wasser möglichst gerecht verteilt wird'' (2019-10-05)

## Zdroj

Kategória:Dejiny Švajčiarska
Kategória:2007 vo Švajčiarsku
Kategória:Povodne v Európe
Kopaničiarska cyklomagistrála

25px|vľavo
**Kopaničiarska cyklomagistrála** je značená cykloturistická trasa vedúca zo Senice do obce Považany (napojenie na Vážsku cyklomagistrálu). Vedie väčšinou po asfaltových cestách regiónom Kopaníc v Myjavskej pahorkatine. Má pridelenú červenú farbu a číslo 022.

Trasa začína v Senici, vedie cez Prietrž, Bukovec, Myjavu, Poriadie, Starú Turú, Višňové, Čachtice a končí v Považanoch. Má dĺžku 57,6 km.

## Priebeh

## Referencie


## Pozri aj
* Cyklistické trasy na Slovensku

## Iné projekty

Kategória:Myjavská pahorkatina
Kategória:Cyklistické trasy na Slovensku
Kategória:Doprava v okrese Senica
Kategória:Doprava v okrese Myjava
Kategória:Doprava v okrese Nové Mesto nad Váhom